

Základná škola s materskou školou, Okoličianska 404/8C, Liptovský Mikuláš

*Motto školy: Úspešní žiaci, usmievaví učitelia a spokojní rodičia.*

**Výchovno-vzdelávací proces**

* zabezpečuje kvalifikovaný a stabilný učiteľský kolektív,
* vyučujeme s využitím inovatívnych foriem a metód,
* filozofiou školského vzdelávacieho programu (ŠkVP) je rozvoj kľúčových kompetencií, potrebných pre celoživotné vzdelávanie,
* existencia splynutého školského zariadenia ZŠ s MŠ, v jednom školskom areáli, vytvára bezproblémový prechod detí z MŠ do ZŠ,
* na 1. stupni preferujeme zážitkové učenie - čo si dieťa prežije, vyskúša, lepšie si zapamätá,
* toto naše snaženie posilňuje aj blokové vyučovanie v 1. a 2. ročníku, kde sa deti v tematických blokoch oboznamujú so základmi vedných disciplín - blokové vyučovanie pokračuje v 5. a 6. ročníku,
* od 1. ročníka vyučujeme anglický jazyk, metódou Jolly Phonics. Ide o multi zmyslový, aktívny program, s bohatými skúsenosťami z celého sveta špeciálne navrhnutý predovšetkým pre malé deti z neanglického prostredia. Hravou formou rozvíja základy bilingválneho myslenia. Vyučovanie AJ v 1. ročníku podporujeme aj integrovanou jazykovou metódou CLIL. V rámci prvouky získavajú žiaci ďalšiu cudzojazyčnú slovnú zásobu,
* nižší počet žiakov vytvára vhodné podmienky pre individuálny prístup,
* rodičom zabezpečujeme úzku spoluprácu s Centrom pedagogicko-psychologického poradenstva a prevencie, Okoličianska 333, 031 04 Liptovský Mikuláš,
* v ŠkVP posilňujeme v rámci disponibilných hodín predovšetkým matematiku, slovenský jazyk, druhý cudzí jazyk od 6. ročníka, prírodovedné predmety a športovú prípravu zameranú na futbal v športových triedach od 5. ročníka,
* podporujeme ďalší rozvoj žiakov zapájaním sa do vedomostných a športových súťaží
* aktívne sa zapájame do projektov:

1. stupeň: Zippyho priatelia - podpora emocionálneho zdravia malých detí.

Zdravý chrbátik - posilnenie a zdravý vývoj chrbtice.

2. stupeň: Erasmus +, Inkluzívne a demokratické školské prostredie.

* v škole využívame 2 telocvične, knižnicu, 2 počítačové učebne a ďalšie poloodborné učebne
* školu v prírode pre 1. stupeň,
* plavecký výcvik pre 1. stupeň a MŠ,
* organizujeme základný lyžiarsky výcvik v MŠ a na 1. stupni ZŠ a zdokonaľovací lyžiarsky výcvik
na 2. stupni ZŠ.

**Mimoškolská činnosť**

* vydávame školský časopis Ozveny,
* ponúkame široké spektrum krúžkov v réžii učiteľov a vychovávateľ školy, ale aj v spolupráci s Centrom voľného času Liptovský Mikuláš, Mestským futbalovým klubom Tatran Liptovský Mikuláš a oddielom športovej gymnastiky,
* v telocvični školy prebieha letná príprava lyžiarskeho klubu - Závažná Poruba,
* v škole pracujú 3 oddelenia ŠKD s prevádzkou od 06:00 h v čase pred začiatkom vyučovania a
do 16:30 h v čase po skončení vyučovania.

**ŠKD ponúka:**

* bohatú mimoškolskú činnosť spojenú s prípravou na ďalšie vyučovanie.